stanford-oval/wikipedia huggingface dataset:
Seija Teittinen

Seija Teittinen (s. 1947) on Evijärven entinen kunnanjohtaja (2007–2013). Ennen valintaansa Evijärven kunnanjohtajaksi Teittinen toimi kunnanjohtajana Ilomantsissa ja Rautavaaralla ja sekä hallintojohtajana Loimaalla.
Seija Toro

Seija Toro on suomalainen diplomaatti ja ulkoasiainneuvos. Toro on koulutukseltaan filosofian kandidaatti. Hän on ollut 1. syyskuuta 2016 alkaen ulkoasiainministeriöstä käsin kiertävän suurlähettilään ja Suomen Sahelin erityisedustajan tehtävässä. Sitä ennen hän oli Suomen suurlähettiläs Maputossa Mosambikissa 1. marraskuuta 2013 lähtien. Hän aloitti ulkoministeriön palveluksessa vuonna 1989.
Toro on työskennellyt aikaisemmin muun muassa Unicefin Costa Rican ja Kuuban-maapäällikkönä, Pohjoismaiden ja Suomen johtokuntaedustajana Latinalaisen Amerikan kehityspankissa Washingtonissa sekä ulkoministeriössä aluepäällikkönä Afrikan ja Lähi-idän osastolla sekä Suomen edustustoissa Lusakassa, Roomassa ja YK-edustustossa New Yorkissa.
Samsung Galaxy Z Fold 2

| Samsung Galaxy Z Fold 2 |
| --- | --- |


Valmistaja:  Samsung Electronics
Julkaistu:  5. elokuuta 2020
Tuoteperhe:  Samsung Galaxy
Edeltäjä:  Samsung Galaxy Fold
Mitat:  taitettuna 159,2 × 128,2 × 6,9 mm avattuna 159,2 × 68 × 13,8–16,8 mm
Paino:  282 g
Näyttö:  7,6 tuumaa (avattuna)
Näytön kuvatarkkuus:  1768 × 2208 px
Keskusmuisti:  12 Gt
Flash-muisti:  256 tai 512 Gt
Takakamera:  3 × 12 Mpx
Etukamera:  2 × 10 Mpx
Radio:  ei
Käyttöjärjestelmä:  Android 10, päivitettävissä versioon 11
Akku:  Li-Po-akku, 4500 mAh
Liitännät:  USB-C
Muistikorttipaikka:  ei
Infobox OKNimi-testi OK: 
Samsung Galaxy Z Fold 2 on Samsung Electronicsin valmistama elokuussa 2020 julkaistu taittuvanäyttöinen älypuhelin. Se oli seuraaja Samsung Galaxy Foldille.
Puhelimen mitat ovat taitettuna 159,2 × 128,2 × 6,9 mm ja avattuna 159,2 × 68 × 13,8–16,8 mm. Puhelin painaa 282 grammaa. Puhelimen etuosa eli näyttö on taitettuna lasia ja avattuna muovia. Takana on lasia ja reunat on tehty alumiinista. Avattu näyttö on 7,6-tuumainen. Puhelimessa on esiasennettuna Android 10 ja One UI 3.1. Takakameroita on kolme, jotka ovat kaikki 12 megapikselin kameroita. Etukameroita on kaksi, jotka molemmat ovat kymmenen megapikselin kameroita. Puhelimessa ei ole muistikorttipaikkaa tai kuulokeliitäntää. Akku on 4 500 milliampeeritunnin litiumpolymeeriakku. Värivaihtoehtoina ovat pronssi, musta, Thom Browne- ja Aston Martin -versiot.
Sadr City

| Sadr City |
| --- | --- |
 Yleiskuva Sadr Citystä vuonna 2005.
Kaupunki:  Bagdad
Koordinaatit:  33°23′20″N, 44°27′30″E
Pinta-ala:  13 km² 
Väkiluku:  1 211 849 (2018)
Sadr City eli Madinat as-Sadr (arab. مدينة الصدر الثاني‎‎, Madīnat as-Sadr aṯ-ṯānī) eli Sadrin kaupunki on suuri kaupunginosa Irakin pääkaupungin Bagdadin koillispuolella, jossa asuu noin kaksi miljoonaa asukasta, enimmäkseen šiioja. Se on saanut nimensä suurajatollah Mohammad Mohammad Sadiq al-Sadrin (1943–1999) mukaan, jonka poika Muqtada al-Sadr hallitsee joukkoineen aluetta.
Hallinnollisesti Sadr muodostaa (2013) kaksi Bagdadin kuvernoraatin (maakunnan) piirikuntaa: Sadr 1 ja Sadr 2.
Lähiön rakennutti 1959 pääministeri Abdulkarim Qasim vastauksena Bagdadin kasvavaan asuntopulaan. Tuolloin se sai nimen Vallankumouskaupunki (arab. مدينة ألثورة‎, ath-Thawra, Madīnat aṯ-Ṯawra), joksi monet vielä kutsuvat sitä. Edullinen hintataso sopi erityisesti vähätuloisille asukkaille, jotka monet olivat maaseudulta muuttaneita ja siihen asti asuneet slummeissa. Kaupunginosasta tuli nopeasti Irakin kommunistisen puolueen vahvaa tukialuetta ja vastustus Baath-puolueen vuoden 1963 vallankaappausta kohtaan oli voimakasta juuri siellä. Lähiö nimettiin myöhemmin Saddamin kaupungiksi.
Huhtikuun 2003 jälkeen šiiat ovat pitäneet alueella jonkinlaista itsehallintoa, johon kuuluu omat poliisivoimat, sairaalat ja ruuanjakelu. Samoihin aikoihin se sai epävirallisesti Sadrin kaupungin nimen. Sunnikapinalliset ovat tehneet alueella toistuvasti iskujaan.
Aiheesta muualla

Military – Sadr City GlobalSecurity.org. Viitattu 12.5.2009. (englanniksi)
Humanitarian Situation Report – Sadr City, Baghdad (PDF) Yhdistyneet kansakunnat. Arkistoitu 17.4.2009. Viitattu 12.5.2009. (englanniksi)
Shiites take over Baghdad district TheGlobeAndMail.com. CTVglobemedia. Viitattu 12.5.2009. (englanniksi)
Isisin rekkapommi tappoi kymmeniä Bagdadissa (13.8.2015) (Arkistoitu – Internet Archive) (mtv.fi)
Bagdadissa verisiä iskuja (7.9.2004) (yle.fi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Sadr City
Käännös suomeksi
Sadoin kitaroin

| Sadoin kitaroin Heikki Laurila |
| --- | --- | --- |

Kokoelmalevyn tiedot
 Julkaistu: 2003
 Formaatti: CD-levy
 Kesto: 68.25
 Levy-yhtiö: Warner music
Sadoin kitaroin on suomalaisen kitaransoittajan Heikki Laurilan kokoelma-albumi. Se julkaistiin vuonna 2003.
Kappaleet

”Caravan” (2:48)
”El mosquito” (2:18)
”Aaveratsastajat” (2:43)
”Brasilialainen ukulele” (2:29)
”Donimo bossa nova” (2:19)
”Kolmas mies” (3:18)
”Kuolleet lehdet” (3:41)
”Liljankukka” (2:25)
”Sadoin kitaroin” (2:29)
”S'wonderful” (2:38)
”Säkkijärven polkka” (2:00)
”When lights are low” (3:37)
”Ilta Välimerellä” (3:04)
”Amado mio” (3:42)
”Amorado” (2:12)
”Besame mucho” (3:13)
”Huomiseen” (3:25)
”Italian samba” (2:40)
”Luonasi oli aina niin ihanaa” (3:26)
”Moliendo cafe” (2:31)
”Samba -66” (2:27)
”Sateen jälkeen” (3:18)
”Sydänsuruja” (3:00)
”Tuo suru jonka sain” (2:41)
Saarenpään linnake

Koiviston maalaiskunnan sijainti Karjalassa.
Saarenpään linnake oli suomalaisia rannikkopattereita varten rakennettu linnake Saarenpäässä, Koiviston maalaiskunnassa. Linnakkeen rakentaminen aloitettiin keväällä 1921. Tykkien hajasijoittaminen aloitettiin kesällä 1937, jolloin niitä siirrettiin katettuihin asemiin läheiseen metsään.
Talvisota

Talvisodan aikana, joulukuun 18. päivänä 1939 Neuvostoliiton Itämeren laivaston taistelulaiva Oktjabrskaja revoljutsija hyökkäsi linnaketta vastaan pienempien alusten ja ilmavoimien tukemana. Puolustajien järeät ja raskaat rannikkotykit vastasivat vihollisen tuleen. Koko päivän valoisan ajan kestänyt taistelu tuotti sadoista linnakkeen alueelle pudonneista kranaateista ja pommeista huolimatta vain kevyehköjä vaurioita linnakkeelle, joka pysyi koko ajan taistelukykyisenä. Seuraavana päivänä, 19. joulukuuta, Saarenpää joutui jälleen taisteluun vihollisen ilma- ja merivoimia vastaan. Tällä kertaa hyökkäävän osaston voimakkain sotalaiva oli Oktjabrskaja revolutsijan sisaralus Marat, joka kohdisti kiivaan tulen linnakkeeseen. Saarenpään linnake sai Maratiin ainakin kaksi osumaa, minkkä jälkeen taistelulaiva vetäytyi taistelusta. Linnakkeen alueelle oli pudonnut kahden päivän taistelun aikana yli 500 järeätä 305 mm kranaattia ja satoja lentopommeja. Näiden ampumatarvikkeiden yhteispaino nousee satoihin tonneihin. Tästä huolimatta puolustajien tappiot olivat vain kaksi kaatunutta ja kahdeksan haavoittunutta. Lisäksi linnakkeen laitteet kärsivät jonkin verran vaurioita, ja muutama rakennus tuhoutui. Maa tykkien tuliasemien ympärillä oli täydellisesti kranaattien myllertämä ja valtava määrä puita oli kaatunut tai pirstoutunut. Linnake kykeni kahden taistelupäivän aikana ampumaan − osittain jatkuvien kalustohäiröiden takia − vihollista kohti vain 85 laukausta.
Talvisodan aikana Saarenpäällä oli:
kuusi 254/45 D -tykkiä
kaksi 152/45 C -tykkiä
Sodan aikana linnakkeen kimppuun hyökättiin useita kertoja joulu- ja tammikuussa. Näissä hyökkäyksissä linnake menetti useita miehiä kaatuneina ja haavoittuneina.
Jatkosota

Saarenpää oli lopullisesti jätettävä kesällä 1944 Neuvostoliiton suurhyökkäyksen jälkeen, ja Pariisin rauhassa se jäi Suomen rajojen taa.
Oktjabrskaja revoljutsija
Saija Siekkinen

Saija Siekkinen Jussi-gaalassa 2011.
Saija Siekkinen on suomalainen puvustaja. Hän on voittanut parhaan puvustuksen Jussin (2011) elokuvasta Rare Exports. Siekkinen työskentelee puvustajana Suomen Kansallisteatterissa.
Filmografia > Elokuvat

Pahat pojat, 2002, puvustajan assistentti
Vieraalla maalla, 2003, puvustaja
Lupaus, 2005, puvustaja
Rare Exports, 2010, pukusuunnittelu
Filmografia > Televisiosarjat

Presidentin kanslia, 2008, Pukusuunnittelija
Aiheesta muualla

Saija Siekkinen Elonetissä.
Saija Siekkinen Internet Movie Databasessa. (englanniksi)
Rutanan provinssi

Rutanan provinssi Burundin kartalla.
Rutana on yksi Burundin 17 provinssista, ja se sijaitsee maan kaakkoisosassa. Myös sen pääkaupungin nimi on Rutana.
Asukastiheys on noin 177,62/km² ja provinssin pinta-ala on 1 959,45 km². Vuonna 2010 maakunnan väkiluku oli arviolta 348 044.
Rutana rajoittuu idässä Tansaniaan, etelässä Makamban provinssiin, lännessä Bururin provinssiin, luoteessa Gitegan provinssiin ja koillisessa Ruyigin provinssiin.
Kunnat

Rutanan provinssi jakautuu kuuteen kuntaan:
Bukemba
Giharo
Mabayi
Mpinga Kayove
Musongati
Rutana
Samu Paukkunen

Samu Paukkunen (s. 1977 Harjavalta) on suomalainen virkamies sekä ulko- ja turvallisuuspolitiikan tutkija.
Paukkunen on koulutukseltaan yhteiskuntatieteiden maisteri Tampereen yliopistosta. Hänen osaamisalueensa kuuluvat etenkin arktinen alue, kova turvallisuus ja yleinen ulko- ja turvallisuuspolitiikka.
Paukkunen on aiemmin työskennellyt muun muassa ulkoministeriössä, tasavallan presidentin kansliassa ja Puolustusvoimissa. Hän on toiminut Ulkopoliittisen instituutin apulaisjohtajana vuodesta 2020 alkaen ja virkaa tekevänä johtajana Mika Aaltolan tilalla tämän osallistuessa vuoden 2024 presidentinvaaleihin. Vuonna 2024 hän aloittaa Naton ilmasto- ja energiaturvallisuudesta vastaavan osaston päällikkönä ensimmäisenä Naton kansainväliseen sihteeristöön valittuna suomalaisena.
Salakieli

Salakieli on sovittuihin muuntamismenetelmiin tai merkkeihin (koodiin) perustuva viestintäjärjestelmä, jonka tarkoituksena on salata viesti sivullisilta. Salakieli tarvitsee levitäkseen käyttäjäyhteisön, joka käyttää sitä ja hyötyy sen käytöstä. Salakieli voi olla kirjoitettua tai puhuttua.
Tunnettuja puhuttuja salakieliä ovat riimislangit kuten lontoolainen cockney sekä lasten leikkikielet kuten kontinkieli, ver-kieli ja fikon-kieli. Verlan on ranskalainen yhä käytetty salakieli, joka syntyi kun nuoriso, huumeidenkäyttäjät ja rikolliset halusivat pystyä kommunikoimaan keskenään vanhempien ja poliisin ymmärtämättä. Verlanissa sanojen tavujen järjestys käännetään.
Yhdysvaltain armeija käytti toisessa maailmansodassa radisteja, joiden käyttämä koodikieli perustui navajon kieleen, jota juuri kukaan ei ymmärtänyt intiaaniyhteisön ulkopuolella.
Suomen romanit pyrkivät vielä 1900-luvulla pitämään romanikielen vain romanien ymmärtämänä, eivätkä halunneet ulkopuolisten oppivan sitä. Vanhemmat romanit ajattelivat, että mitä vähemmän ulkopuoliset tietävät ryhmästä, sen tavoista ja kielestä, sitä vähemmän he voivat ryhmää vahingoittaa.
Satavuotias

Satavuotias on ihminen, joka on täyttänyt 100 vuotta. YK:n arvion mukaan vuonna 2012 100-vuotiaita oli elossa 316 600. Vuonna 2021 vähintään 100-vuotiaita suomalaisia oli elossa 1 107.
Alankomaissa monarkki lähettää onnittelukirjeen 100 vuotta täyttävälle henkilölle. Onnittelukirje lähetään myös 105 vuotta täyttävälle ja tämän jälkeen joka vuosi. Myös Brittiläisen kansainyhteisön maissa 100 vuotta täyttävät saavat onnittelukirjeen monarkilta, Kanadassa myös kenraalikuvernööriltä.
Rutakon työväentalo

| Rutakon työväentalo |
| --- | --- |
Sijainti:  Sonkajärven kirkonkylä, Sonkajärvi
Valmistumisvuosi:  1914
Rakennuttaja:  Rutakon Työväenyhdistys ry
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Rutakon työväentalo oli Sonkajärven kunnan kirkonkylässä sijainnut työväentalo. Rutakko oli laiton kunta nykyisen Sonkajärven alueella.
Historiaa

Rutakon työväenyhdistys perustettiin vuonna 1906. Yhdistyksen toiminta kuitenkin hiipui lähes saman tien. Vuonna 1909 se päätettiin herättää jälleen henkiin, ja mukaan liittyi noin 25 henkeä. Talo valmistui vuonna 1914. Se oli hirsirakenteinen, osin vanhasta rakennuksesta koottu. Kauppa, jonka mailla talo sijaitsi, hääti kuitenkin yhdistyksen pian, ja se joutui siirtämään talon toisaalle. Myös yhdistyksen jäsenmäärä notkahti jälleen näihin aikoihin: vuoden 1915 alussa jäseniä oli vain kuusi. Vuoden 1915 mittaan määrä kuitenkin nousi, ja vuoden lopussa jäsenluku oli ”neljässäkymmenessä”. Tuolloin alettiin myös suunnitella talon laajentamista.
Ennen sisällissotaa talo oli siis toiminnassa joitakin vuosia, ja siellä järjestettiin esimerkiksi iltamia. Toukokuussa 1918 Salmetar-lehdessä kuitenkin kerrottiin, että yhdistys oli purkautunut ja lahjoittanut kaiken omaisuutensa paikalliselle suojeluskunnalle. Sosialidemokraattinen Työn Voima -lehti kertoi tapauksesta vuonna 1921, että suojeluskunta oli saanut ”lahjoituksen” aikaan uhkailemalla ja pelottelemalla työväenyhdistyksen jäseniä esimerkiksi vangitsemisella. Talon myöhemmistä vaiheista ei ole tietoa.
Same Shit in a Different Package

| Same Shit in a Different Package Nazi Death Camp |
| --- | --- | --- |

Kokoelmalevyn tiedot
 Julkaistu: 7. tammikuuta 2015
 Formaatti: LP
 Tyylilaji: punk rock
 Levy-yhtiö: Red Lounge Records
Nazi Death Campin muut julkaisut
| Inside the Mind of a Mongoloid (EP) 2010 | Same Shit in a Different Package 2015 |   |
Same Shit in a Different Package on punkyhtye Nazi Death Campin kokoelma-albumi, joka julkaistiin 7. tammikuuta 2015 levymerkillä Red Lounge Records.
Kappaleet > A-puoli

Retard Violence
Mongoloid Boyfriend
You’re an Emo Fag
It’s Wartime, Baby!
Baby I’m an Alcoholic
Satan Sez Kill
President Is Dead
Iron Eagle
Kappaleet > B-puoli

Who’s Got the Biggest Balls in Town
The Boy Whos Head Exploded
Yuppies
I Got Problems
Cheeseburger Rock
Rotten Soul
Ei sääntöjä
Dementia
Love Comes in Turds
Ruusut (yhtye)

| Ruusut> Tiedot |
| --- | --- |
Toiminnassa:  2016–
Tyylilaji:  elektroninen musiikki, pop
Kotipaikka:   Helsinki, Suomi
Laulukieli:  suomi
Jäsenet:  Ringa Manner   Alpo Nummelin   Miikka Koivisto   Samuli Kukkola  
Levy-yhtiö:  Fullsteam Records  
Aiheesta muualla
Kotisivut
Infobox OKNimi-testi OK: 
Ruusut on suomalainen elektronista popmusiikkia soittava yhtye, jonka esikoisalbumi Ruusut julkaistiin elokuussa 2018. Yhtye teki ensimmäisen keikkansa kesällä 2018 Sideways-festivaaleilla.
Ruusujen jäsenet ovat soittaneet aikaisemmin esimerkiksi yhtyeissä Pintandwefall, The Hearing, Eleanoora Rosenholm, Solano + Profettes ja Disco Ensemble. Yhtyeen teksteistä vastaa kirjailija Lauri Levola.
Yhtye sai vuoden 2018 Emma-gaalassa Kriitikoiden valinta -palkinnon albumistaan Ruusut.
Diskografia > Studioalbumit

Ruusut (2018, Fullsteam Records)
Kevätuhri (2020, Fullsteam Records)
Melankolia 1 (2023)
Melankolia 2 (2023)
Diskografia > EP:t

12" EP (2022)
Diskografia > Singlet

"Käärmeen sisällä" (2018)
"Glitchit" (2018)
"Siamilaiset" (2018)
"555 (feat. Paperi T)" (2018)
"Haluun et sä kaipaat mua" (2018)
"Avaimet avaa ovii" (2020)
"4321" (2020)
"Haamuasema" (2020)
"Sirppi" (2020)
"Kesä tulee aina yöllä" (2021)
"<3 <3" (2021)
Aiheesta muualla

Ruusut Fullsteam Recordsin sivuilla
Satawal

Satawal
| --- | --- |
Sijainti:  Yap Mikronesian liittovaltio
Saariryhmä:  Karoliinit
Pinta-ala:  1,1 km²
| --- | --- |
Asukasluku:  500
muokkaa - muokkaa wikitekstiä - muokkaa Wikidataa
Satawal on Mikronesian liittovaltioon kuuluva saari Karoliineilla. Sen asukasluku on vajaat 500. Suurin osa asukkaista puhuu äidinkielenään austronesialaiseen kielikuntaan kuuluvaa satawalin kieltä.
Satawal kuuluu Yapin osavaltioon, ja on hallinnollisesti oma kuntansa.
Rooman olympiastadion

| Rooman olympiastadion> Stadio Olimpico |
| --- | --- |

Rakennuksen tiedot
Sijainti:  Rooma, Italia
Koordinaatit:  41°56′1.99″N, 12°27′17.20″E
Rakennustyöt aloitettu:  1928
Avattu:  1932
Remontoitu:  2008
Laajennettu:  1990
Arkkitehti:  Del Debbio (1927) Moretti (1932) Vitellozzi (1953 ja 1990) Clerici (1990)
Käyttäjät
 Italian jalkapallomaajoukkue AS Roma & SS Lazio 
Katsojakapasiteetti
 72 698 
Lisää rakennusartikkeleitaArkkitehtuurin teemasivulla
Rooman olympiastadion eli Stadio Olimpico on Roomassa sijaitseva urheilustadion. Se on kahden jalkapalloseuran, AS Roman ja SS Lazion, kotikenttä, mutta sitä käytetään myös yleisurheilukilpailuissa. Stadion sijaitsee Foro Italicon liikuntakeskuksessa.
Historia

Rooman olympiastadionin rakennustyöt aloitettiin 1928. Rakennuksen oli suunnitellut arkkitehti Enrico Del Debbio, ja se avattiin osittain vuonna 1932. Stadionin nimi oli tuolloin Stadio dei Cipressi eli Sypressistadion.
Toinen maailmansota keskeytti rakennustyöt, ja sitä käytettiin sodan aikana muun muassa liittoutuneiden sotilaiden parkkipaikkana. Rakennustöitä jatkettiin taas 1950-luvulla, ja stadion avattiin 17. toukokuuta 1953. Ensimmäisenä otteluna oli Italian ja Unkarin välinen ottelu. Stadionille mahtui tuolloin 100 000 katsojaa.
Stadion sai nykyisen nimensä, kun Rooma sai vuoden 1960 olympialaiset. Stadionin kapasiteettia myös pienennettiin, ja sitä uusittiin. Laajamittaiset peruskorjaukset tehtiin jalkapallon MM-kilpailuja 1990 varten. Sisätiloja parannettiin 2008 Uefan uusien vaatimusten mukaisiksi. Katsojakapasiteetiksi muodostui tuolloin 72 698 paikkaa. Stadion sijaitsee Foro Olimpicon liikuntakeskuksessa, suunnilleen Vatikaanin ja Rooman historiallisen keskustan puolivälissä.
Käyttö

Rooman olympiastadionia käyttää kaksi roomalaista jalkapalloseuraa, AS Roma ja SS Lazio. Se täyttää Uefan korkeimman stadionvaatimuksen, joten siellä voidaan pelata Mestarien liigan ja Eurooppa-liigan loppuotteluita sekä EM-kilpailujenotteluita. AS Roman kannattajat ovat Curva Sudissa ja Lazion kannattajat Curva Nordissa.
Olympiastadionia on käytetty säännöllisesti myös muuhun urheiluun kuin jalkapallon. Siellä on pidetty erityisesti yleisurheilutapahtumia, muun muassa vuosittainen Golden Gala. Euroopan tärkein rugby union -kilpailu Six Nations Championshipin otteluita on pidetty stadionilla vuodesta 2012.
Olympiastadion on toiminut päänäyttämönä muun muassa vuoden 1960 kesäolympialaisissa, vuoden 1990 jalkapallon MM-kisoissa ja vuoden 1987 yleisurheilun MM-kilpailuissa. Stadionilla järjestettiin myös Mestarien liigan loppuottelu 2009
Olympiastadionilla on järjestetty myös useita konsertteja, ja siellä ovat esiintyneet muun muassa Iron Maiden, Madonna, Rolling Stones, Muse ja U2.
Stadio Olimpico sisältä.
Samsung Galaxy Young

| Samsung Galaxy Young |
| --- | --- |


Valmistaja:  Samsung Electronics
Julkaistu:  maaliskuu 2013
Seuraaja:  Samsung Galaxy Young 2
Näyttö:  3,27"
Näytön kuvatarkkuus:  320 × 480 px
Suoritin:  ARM Cortex-A5, 1 GHz
Grafiikkapiiri:  Adreno 200
Keskusmuisti:  768 Mt
Flash-muisti:  4 Gt
Takakamera:  3,15 megapikseliä
Valmiusaika:  250 h
Puheaika:  6 h
Käyttöjärjestelmä:  Android 4.1.2
Akku:  1 300 mAh
Liitännät:  microUSB 2.0
Muistikorttipaikka:  tukee enintään 64 gigatavun microSD-kortteja
Infobox OKVirheellinen NIMI-arvo: 
Samsung Galaxy Young on Samsung Electronicsin vuonna 2013 julkaisema älypuhelin. Siinä on 3,27 tuuman näyttö ja yhden gigahertsin prosessori. Tallennustilaa on 4 gigatavua ja keskusmuistia on 768 megatavua. Laite tukee enintään 64 gigatavun microSD-kortteja. Kameran tarkkuus on 3,15 megapikseliä ja akkua on 1 300 milliampeerituntia. Käyttöjärjestelmänä on Android 4.1.2 Jelly Bean.
Aiheesta muualla

Kuvia tai muita tiedostoja aiheesta Samsung Galaxy Young Wikimedia Commonsissa
Saka järv

| Saka järv |
| --- | --- |
 Näkymä järvelle elokuussa 2012
Valtiot:  Viro
Maakunnat:  Saarenmaa
Kunnat:  Saarenmaan kunta
Koordinaatit:  58°27′13″N, 21°56′12″E
Järvinumero:  VEE2068100
Mittaustietoja
Pinnankorkeus:  3 m
Rantaviiva:  4,685 km
Pinta-ala:  0,2 km²
Keskisyvyys:  1 m
Suurin syvyys:  2 m
Valuma-alue:  1,4 km²
Saaria:  4
 fiSaka järv 
Saka järv (myös Sokajärv) on Virossa Saarenmaalla sijaitseva järvi.
Maantietoa

Järven pinta-ala on 20 hehtaaria ja se on 1,1 kilometriä pitkä ja 400 metriä leveä. Se sijaitsee Killatu järven eteläpuolella noin 150 metrin etäisyydellä. Järvien väliin jää kannas, jota kutsutaan nimellä Portsik. Järven itäpuolelle jää pieniä lampia, joista suurimman nimi on Pardikael. Järvessä on yli neljä saarta, joiden yhteinen pinta-ala on 1,6 hehtaaria. Saaret ovat matalia ruokosaaria. Järveen ei johda tulo-ojia eikä sillä ole myöskään laskuojaa. Järven valuma-alueen laajuus on 1,4 neliökilometriä.
Järvi on luodattu ja sen keskisyvyys on metrin ja sen suurin syvyys kaksi metriä. Vedenpinnan korkeus on keskimäärin 3,0 metriä mpy. Järven laskennalliseksi tilavuudeksi voidaan määrittää 0,00020 kuutiokilometriä eli 0,20 miljoonaa kuutiokilometriä . Järven rantaviivan pituus on 4,7 kilometriä, joka on autio ja tietön
Järven luokittelu ja ekologia

Järvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 8) mukaan rannikkojärvi, joka on vielä yhteydessä mereen (vir. rannikujärv (mereveega ajutiselt ühenduses olev veekogu)).
Järvi luokitellaan limnologisesti halotrofiseksi järveksi, jos sen suolapitoisuus on kohonnutta (vir. halotroofne tai soolatoiteline, HA). Tällaisia järviä ovat Virossa ne, joilla on matala yhteys mereen.
Saint-Vulbas

| Saint-Vulbas |
| --- | --- |
 Marcilleux'n kappeli ja Bugeyn ydinvoimalaitos
 vaakuna
 Saint-Vulbas
 Koordinaatit: 45°50′02″N, 5°17′35″E 
Valtio:  Ranska
Alue:  Auvergne-Rhône-Alpes
Departementti:  Ain
Arrondissementti:  Belley
Pinta-ala:  
 – Kokonaispinta-ala:  21,4 km²
Väkiluku (2015):  1 306 
 – Väestötiheys:  60 as./km²
Kunnan numero:  01390
 
 Kunnan kotisivut 
Infobox OKVirheellinen NIMI-arvo: 
Saint-Vulbas on kunta itäisessä Ranskassa Ainin departementissa Auvergne-Rhône-Alpesin alueella. Se sijaitsee Rhônejoen varrella, noin 40 kilometriä Lyonista itään.
Kunnan nähtävyyksiä on 1100-luvulta peräisin oleva Marcilleux'n kappeli. Saint-Vulbasin suurimpia työllistäjiä on Bugeyn ydinvoimalaitos.
Aiheesta muualla

Kuvia tai muita tiedostoja aiheesta Saint-Vulbas Wikimedia Commonsissa
Samsung Galaxy Z Flip 4

| Samsung Galaxy Z Flip 4 |
| --- | --- |

 Samsung Galaxy Z Flip 4:n taittuva päänäyttö.
Valmistaja:  Samsung
Julkaistu:  2022
Tuoteperhe:  Samsung Galaxy
Edeltäjä:  Samsung Galaxy Z Flip 3
Käyttöverkot:  2G, 3G, 4G ja 5G
Mitat:  avattuna 165,2 × 71,9 × 6,9 mm taitettuna 84,9 × 71,9 × 15,9–17,1 mm
Paino:  187 g
Näyttö:  päänäyttö: 6,7", 120 Hz kansinäyttö: 1,9"
Näytön kuvatarkkuus:  päänäyttö: 1080 × 2640 px kansinäyttö: 260 × 512 px
Suoritin:  Qualcomm Snapdragon 8+ Gen 1
Grafiikkapiiri:  Adreno 730
Muisti:  128 Gt, 256 Gt tai 512 Gt
Keskusmuisti:  8 Gt
Takakamera:  12 Mpx + 12 Mpx (ultralaajakulma)
Etukamera:  10 Mpx
Käyttöjärjestelmä:  Android 12, päivitettävissä Android 13 -versioon
Akku:  3 700 mAh
Liitännät:  USB-C
Muistikorttipaikka:  ei
Muuta:  sormenjälkitunnistin, IPX8
Infobox OKNimi-testi OK: 
Samsung Galaxy Z Flip 4 on Samsungin 10. elokuuta 2022 julkistama taittuvanäyttöinen älypuhelin. Sen myynti alkoi 26. elokuuta.
Samsung Galaxy Z Flip 4:n kansinäyttö ja kaksi takakameraa.
Puhelimessa on kahdeksanydinprosessori ja kaksi näyttöä, joista toinen on taittuva päänäyttö ja toinen kansinäyttö. Päänäytön koko on 6,7 tuumaa, ja se tukee 120 hertsin virkistystaajuutta. Kansinäytön koko on 1,9 tuumaa, ja sitä voi käyttää muun muassa puheluihin ja viesteihin vastaamiseen. Tallennustilaa on valittavana 128 gigatavua, 256 gigatavua tai 512 gigatavua. Keskusmuistia on kahdeksan gigatavua. Puhelimessa on kaksi takakameraa, joista toinen on 12 megapikselin pääkameran ja toinen 12 megapikselin ultralaajakulmakamera. Etukameran tarkkuus on 10 megapikseliä.
Akun kapasiteetti on 3 700 milliampeerituntia, ja se tukee 25 watin latausta ja 15 watin langatonta latausta. Sormenjälkitunnistin on sijoitettu virtapainikkeeseen. Puhelimen IP-luokitus on X8, ja se on vedenkestävä. Käyttöjärjestelmänä on Android 12 ja käyttöliittymänä One UI 5. Puhelimelle on luvattu neljä Android-versiopäivitystä ja viisi vuotta tietoturvapäivityksiä.
Aiheesta muualla

Kuvia tai muita tiedostoja aiheesta Samsung Galaxy Z Flip 4 Wikimedia Commonsissa
Samsung Galaxy Z Flip 4 Samsungin sivuilla